Premier League-spiller overlevde kreft - i ettermiddag er han tilbake
Kreften ble oppdaget ved en tilfeldighet, og han fikk tillatelse av klubben til å reise til hjemlandet for operasjon og rekonvalesens. Kort etter inngrepet siterte Newcastle-avisen Evening Chronicle ham på følgende: - Da det ble konstatert kreft dro jeg hjem for å gråte. Dette er den tøffeste kampen jeg har kjempet. Jeg har gjennomført operasjonen i Argentina og har fjernet venstre testikkel. Helt siden kreften ble kjent har den populære 31-åringen blitt minnet av Newcastle-fansen med klappsalver og synging i det 18. spilleminutt av lagets kamper. Dette fordi kantspilleren har Newcastle-drakt nummer 18. Restitusjonen har vært bemerkelsesverdig. Han begynte treningen igjen i november, men det var aldri en garanti for at han skulle bli god nok for Premier League-spill igjen. På sin egen twitterkonto skrev han torsdag: - Det var hardt, men jeg mistet aldri troen. Det kan bli et stort skritt fremover på lørdag, jeg er så lykkelig over å være tilbake i troppen. Har alltid sett fremover. I så fall blir det den første Newcastle-kampen siden oktober 2013. Og den første kampen på seniornivå siden han var i aksjon for Norwich i april 2014 (på utlån). Newcastle-manager John Carver insisterer på at argentinerens «praktfulle retur er av fotballgrunner og ikke av sentimentale årsaker». - Første gang jeg så ham etter operasjonen var jeg virkelig bekymret. Men over tid har han blitt gradvis sterkere og nærmet seg form. På torsdagens trening så jeg den gamle Jonas. Han er klar for Premier League-spill, sier Carver. Her kan du lese våre vurderinger av dagens øvrige oddsobjekter At Gutiérrez-returen vil løfte stemningen på St.James’ Park i lørdagens hjemmekamp mot Aston Villa er hevet over tvil. Newcastle leverte brukbart i høst, men fra rundt juletider har det stoppet opp. Det ble hjemmetap for erkerivalen Sunderland, tidlig FA-cupexit og fra nyttår forsvant Alan Pardew fra managerjobben. Forrige helg gikk laget fra nordøst på et braktap borte mot Manchester City (0-5). Likevel ser denne kampen ut til å bli utsolgt, ifølge nufc.com. På skadefronten er Paul Dummett (f), Steven Taylor (f), Jack Colback (mb), Remy Cabella (mb), Siem De Jong (mb), Rolando Aarons (mb) og Cheick Tiote (mb) ute. Daryl Janmaat (f) er derimot spilleklar. Aston Villa begynte forrige helg en ny tidsregning med Tim Sherwood som manager. Det nye løftet holdt i cirka 20 minutter da laget gikk opp i 1-0-føringen hjemme mot Stoke. Men siden sluknet laget, og man gikk på et skuffende 1-2-hjemmetap. Det var Birmingham-klubbens sjette strake ligatap - laget har faktisk ikke vunnet en ligamatch siden 7.desember. Sherwood sliter med en defensiv hodepine med fravær av Ron Vlaar (f) og Philippe Senderos (f). Alan Hutton (f) og Aly Cissokho (f) er tvilsomme for spill. Ellers er Kieran Richardson (mb) og Libor Kozák (a) ikke med. I sum er det to lag med tydelige utfordringer. Newcastle kan bare ikke vise så svak innsats som mot Man.City sist. Og med Gutiérrez tilbake i troppen er det ingen grunn til å ikke gi jernet. Hjemmeoddsen 1,85 og spillestopp er kl. 15.55. Av øvrige lørdagsspill har vi peilet oss ut Derby til 1,85 i borteodds og formsterke Inverness til 1,55. Og blant mulige langskudd kan gjerrige Schalke fort få til noe i derbyet borte mot Borussia Dortmund - en bane hvor gjestene kun har røket i en av syv siste tilsvarende kamper.
I september 2014 fikk Jonas Gutiérrez (31) beskjed om at han hadde testikkelkreft. Lørdag er argentineren for første gang tilbake i Newcastle-troppen.